NKS

Informativni webinar o Pozivu na dostavu projektnih prijedloga – Unaprjeđenje kibernetičke sigurnosti MSP-ova, 30. rujna 2025., online
2025-09-30
Informativni webinar o Pozivu na dostavu projektnih prijedloga – Unaprjeđenje kibernetičke sigurnosti MSP-ova održat će se 30. rujna 2025. u 10 sati, online. Na webinaru će biti predstavljeni ključni elementi Poziva ukupne vrijednosti 1,97 milijuna eura, uključujući prihvatljive aktivnosti, proces prijave i mogućnosti financiranja. Predviđeno je i vrijeme za pitanja i odgovore.
Sudjelovanje je besplatno, uz obveznu prijavu putem poveznice.
Više informacija: https://nks.hr/informativni-webinar-o-pozivu-na-dostavu-projektnih-prijedloga-unaprjedenje-kiberneticke-sigurnosti-msp-ova-30-rujna/

10. konferencija o kibernetičkoj sigurnosti u e-Zdravstvu, Bukurešt, Rumunjska
2025-09-16
Agencija Europske unije za kibernetičku sigurnost (ENISA), Nacionalni direktorat za kibernetičku sigurnost Rumunjske (DNSC) i Europski stručni centar u području kibernetičke sigurnosti (ECCC), organiziraju deseto izdanje konferencije posvećene sigurnosti u e-Zdravstvu.
Konferencija se bavi ključnim izazovima u zaštiti medicinskih podataka i zdravstvenih sustava, a naglasak je na provedbi Direktive NIS2 u zdravstvu, razvoju Europskog prostora za zdravstvene podatke (EHDS) te trenutačnim prijetnjama i dobrim praksama.
Sudjelovanje je prilika za razmjenu znanja i iskustava među stručnjacima iz sektora zdravstva, sigurnosti, zakonodavstva i tehnologije.
Više informacija i registracija: https://www.enisa.europa.eu/events/10th-enisa-ehealth-security-conference

INFO DAN: Predstavljanje Poziva na dostavu projektnih prijedloga - Unapređenje kibernetičke sigurnosti mikro, malih i srednjih poduzeća, 15. rujna 2025., HGK, Zagreb
2025-09-15
U suradnji s Hrvatskom gospodarskom komorom, NKS organizira Info dan posvećen Pozivu na dostavu projektnih prijedloga – Unapređenje kibernetičke sigurnosti mikro, malih i srednjih poduzeća.
Info dan održat će se u ponedjeljak, 15. rujna 2025. godine, s početkom u 9 sati, u Vijećnici HGK, Rooseveltov trg 2, Zagreb, a događanje će biti moguće pratiti i online.
Bit će predstavljeni ključni elementi poziva, proces prijave i odabira projekata.
Ovaj Poziv, ukupne vrijednosti 1,97 milijuna eura, objavljen je 1. rujna 2025., a rok za prijavu projektnih prijedloga je 21. studenoga 2025. u 17 sati (CET).
Poziv obuhvaća tri grupe aktivnosti: certificiranje i usklađivanja sustava, edukacije i sigurnosna testiranja. Stopa financiranja iznosi 50 % ukupnih prihvatljivih troškova.
Poziv će predstaviti Vlatka Marčan, pomoćnica ravnatelja za Nacionalno koordinacijsko središte (NKS).
Sudjelovanje je potrebno potvrditi prijavom putem poveznice POZIV NKS do 11. rujna 2025.
U prijavi je obavezno u napomeni naznačiti način praćenja radionice.
Poveznica za sudionike koji se odluče na online praćenje događanja bit će dostavljena u petak, 12. rujna 2025.
Sudjelovanje je besplatno.
Preporučujemo svim sudionicima i potencijalnim prijaviteljima da se pravovremeno i temeljito informiraju o Pozivu kako bi mogli pripremiti potencijalna pitanja i komentare, te u konačnici što kvalitetnije izraditi projektne prijedloge. Detaljne informacije o Pozivu nalaze se na mrežnim stranicama https://nks.hr/poziv/

Svoja pitanja možete unaprijed poslati do 11. rujna 2025. na e-mail adresu info@nks.hr

ECSO Cyber Investor Days, Bochum, Njemačka
2025-09-10
ECSO Cyber Investor Days održat će se 10. rujna 2025. u Bochumu, Njemačka, i okupiti vodeće europske investitore, korporacije i inovatore u području kibernetičke sigurnosti.
Događaj je namijenjen startupovima i malim i srednjim poduzećima koji žele predstaviti svoja rješenja i povezati se s potencijalnim investitorima.
Prijave su otvorene do 8. kolovoza 2025. Odabrani timovi imat će priliku pitchati pred međunarodnom publikom i stručnim žirijem.
Više informacija, poveznice za registraciju i prijavu dostupni su ovdje.

ECCC Info Day: Mogućnosti financiranja, Berlin, Njemačka
2025-09-02 09:30 - 17:00 (Europe/Zagreb)
ECCC Info dan održat će se 2. rujna 2025. u Berlinu, od 9:30 do 17:00 sati (CET), uz mogućnost sudjelovanja i online.
Tijekom događanja Europski stručni centar u području kibernetičke sigurnosti (ECCC) predstavit će nove mogućnosti financiranja u okviru programa Digitalna Europa (Digital Europe) i Obzor Europa (Horizon Europe). Program uključuje razmjenu informacija, umrežavanje te predstavljanje projektnih ideja povezanih s otvorenim pozivima za dostavu prijedloga, za koje je osiguran ukupni proračun u iznosu do 145,5 milijuna eura.
Više informacija o programima
Događanje se organizira u suradnji s Nacionalnim koordinacijskim središtem Njemačke (NKCS | NCC-DE) pri Saveznom uredu za sigurnost informacijske tehnologije (BSI).
Više informacija i prijava na linku

Matchmaking događanje: Umrežavanje organizacija za DEP projekte u području kibernetičke sigurnosti u zdravstvu
2025-08-27 14:00 - 17:00
Umrežavanje organizacija i predstavljanje poziva „Povećanje kibernetičke otpornosti bolnica i zdravstvenih ustanova“ (oznaka: DIGITAL-ECCC-2025-DEPLOY-CYBER-08-CYBERHEALTH) iz programa Digitalna Europa EU Funding & Tenders Portal, održat će se online, 27. kolovoza 2025. u 14:00 sati.
Sudjelovati možete putem poveznice:
https://teams.microsoft.com/meet/3583648741087?p=quvVhzAygq5584CbfL
Podsjećamo, događanje je namijenjeno organizacijama iz Republike Hrvatske:

nacionalnim i/ili regionalnim klasterima bolnica i pružatelja zdravstvenih usluga – zdravstveni sustav RH, bolnice, udruženja bolnica, zdravstvene ustanove, strukovne udruge zdravstvenih djelatnika,
pružateljima usluga iz područja kibernetičke sigurnosti.

Tijekom događanja sudionici će se upoznati s aktualnim prilikama u sklopu poziva i poslušati organizacije koje će predstaviti projektne ideje vezane uz temu CYBERHEALTH.
Pozivamo vas da nam se u srijedu pridružite na ovom online susretu.

CyberSea Festival 2025 - Prvi praktični festival kibernetičke sigurnosti, Constanța, Rumunjska
2025-07-18 - 2025-07-19
U organizaciji udruge Women4Cyber Romania, CyberSea Festival okuplja studente i mlade profesionalce zainteresirane za kibernetičku sigurnost. Cilj festivala je razvijanje konkretnih vještina, upoznavanje s aktualnim izazovima u području kibernetičke sigurnosti i povezivanje s profesionalnom zajednicom.
Festival se održava 18. i 19. srpnja 2025. u Nautičkoj bazi Pomorskog sveučilišta u Constanți u Rumunjskoj. Program uključuje radionice, praktične izazove, tematske cyber zone i mentorske kutke, s naglaskom na iskustveno učenje i praktične primjere.
Sudjelovanje je besplatno, a festival je namijenjen svima koji žele započeti ili unaprijediti svoju karijeru u području kibernetičke sigurnosti.
Više informacija i prijava na linku: https://cybersea.ro/

DEP Info dan, 16. srpnja 2025., online
2025-07-16
Na Info danu NKS-a o programu Digitalna Europa (DEP), koji će se održati online u srijedu, 16. srpnja 2025. godine, od 10:30 do 11:30 sati, bit će predstavljen poziv Strengthening the cybersecurity ecosystem (DIGITAL-ECCC-2025-DEPLOY-CYBER-08), u sklopu Radnog programa za kibernetičku sigurnost 2025. – 2027.
Poziv obuhvaća tri teme: Povećanje kibernetičke otpornosti bolnica i zdravstvenih ustanova (30 milijuna eura), Jačanje mreže nacionalnih koordinacijskih centara (10 milijuna eura), Prijelaz na post-kvantne infrastrukture javnih ključeva (15 milijuna eura).
Prijava za sudjelovanje: https://tinyurl.com/yc3p5py6
Više informacija o pozivu: https://nks.hr/digital-europe/

THE ECSO DAYS 2025
2025-06-25
Europska organizacija za kibernetičku sigurnost (ECSO) u sklopu THE ESCO DAYS 2025, 25. lipnja 2025. organizira panel “Kibernetička sigurnost u eri sve veće konkurentnosti: Gdje se nalazi Europa?”
Među panelistima su Carla Galbarriatu, glavna ravnateljica za digitalizaciju i audiovizualne komunikacije, Ministarstvo za digitalnu transformaciju i javnu upravu, Španjolska, Christiane Kirketerp de Viron, vršiteljica dužnosti ravnateljice za digitalno društvo, povjerenje i kibernetičku sigurnost, Europska komisija, Luca Tagliaretti, izvršni direktor, Europski centar za kompetencije u području kibernetičke sigurnosti, Domitilla Benigni, glavna operativna direktorica, Elettronica.

Više informacija: https://ecs-org.eu/events/the-ecso-days-2025/

ISACA Slovenia Conference 2025, Ljubljana, Slovenija
2025-06-19 - 2025-06-20
Pridružite se više od 200 profesionalaca i donositelja odluka iz Slovenije i šire, tijekom dva dana ispunjena znanjem, umrežavanjem i inspiracijom.
Ovaj godišnji događaj okuplja vodeće stručnjake iz područja informacijske sigurnosti, upravljanja rizicima, usklađenosti i IT revizije, kako bi razgovarali o aktualnim izazovima i istražili nove prilike koje oblikuju industriju.

Radionica Obzor Europa: Od ideje do projektnog prijedloga
2025-06-17
Agencija za mobilnost i programe Europske unije (AMPEU), Ministarstvo znanosti, obrazovanja i mladih i Mediteranski institut za istraživanje života (MedILS) Sveučilišta u Splitu organiziraju radionicu programa Obzor Europa: Od ideje do projektnog prijedloga, koja će se održati 17. lipnja 2025. godine u 10:00 sati na MedILS-u u Splitu.

Radionica je namijenjena potencijalnim prijaviteljima projektnih prijedloga iz sljedećih tematskih područja programa Obzor Europa: Klaster 1 – Zdravlje, Klaster 2 – Kultura, kreativnost i uključivo društvo, Klaster 3 – Civilna sigurnost za društvo.

Sudjelovanje je besplatno, uz obaveznu registraciju do 11. lipnja ili do popunjavanja mjesta.

Detaljan program i prijava dostupni su putem poveznice: Poziv na radionicu programa Obzor Europa: Od ideje do projektnog prijedloga, 17. lipnja 2025.

Radionica: 365 dana Zakona o kibernetičkoj sigurnosti – kako izbjeći nesukladnosti
2025-06-16 09:15 - 16:00 | HGK, Zagreb
Akademija kibernetičke sigurnosti Hrvatske gospodarske komore (HKG) nastavlja s edukacijama usmjerenima na jačanje otpornosti tvrtki na kibernetičke prijetnje.
Sljedeća radionica pod nazivom „365 dana Zakona o kibernetičkoj sigurnosti – kako izbjeći nesukladnosti“ održat će se u ponedjeljak, 16. lipnja 2025. u 9:15 sati u prostorijama HGK, Rooseveltov trg 2, Zagreb.
Radionica je namijenjena organizacijama koje žele bolje razumjeti regulatorne zahtjeve, procijeniti rizike, provesti samoprocjenu sigurnosti te pravilno primijeniti tehničke i organizacijske mjere
Program radionice: Program
Prijave:

putem platforme Digitalna komora na poveznici za prijavu. Ako niste registrirani u Digitalnu komoru, možete se registrirati na poveznici, a upute za registraciju možete pronaći na poveznici.
ispunjavanjem obrazaca koji će biti dostavljeni na vašu e-mail adresu nakon prijave na platformi Digitalna komora, ako se radi o MSP-u. Obrasci su obvezni zbog sufinanciranja usluga sredstvima Ministarstva gospodarstva, što omogućuje da usluge za vas budu besplatne. Za popunjavanje obrazaca osigurana vam je podrška HGK.

Više informacija: Hrvatska gospodarska komora

Obzor Europa: Informativni dan EK za Klaster 3 Civilna sigurnost za društvo, Bruxelles i online
2025-06-11 - 2025-06-12
Tijekom Informativnog dana bit će predstavljen pregled poziva u okviru Klastera 3 programa Obzor Europa za 2025., s fokusom na otpornost na katastrofe, borbu protiv kriminala i terorizma, upravljanje granicama, kibernetičku sigurnost i zaštitu infrastrukture.
Sudionici će dobiti praktične informacije o prijavi te priliku za umrežavanje i izgradnju konzorcija za buduće projekte.
Događaj organizira mreža nacionalnih kontakt osoba za područje sigurnosti – SEREN5, u suradnji s Glavnim ravnateljstvom Europske komisije za migracije i unutarnje poslove te Izvršnom agencijom za europska istraživanja.

RISK Conference 2025, Laško, Slovenija
2025-06-11 - 2025-06-12 | Laško, Slovenija
Od 2006. godine, RISK Conference predstavlja ključnu platformu za razmjenu znanja o najnovijim trendovima, tehnologijama i praksama u području sigurnosti. Okuplja profesionalce koji žele držati korak s promjenama, povezati se s kolegama iz struke i dobiti uvid u nove strategije za suočavanje s izazovima digitalnog doba.

ETH Belgrade, Beograd, Srbija
2025-06-03 - 2025-06-05
Pridruži se ETH Belgradeu, mjestu susreta za Web3 entuzijaste, Ethereum entuzijaste i sve koji žele graditi budućnost interneta.
Konferencija i hackathon okupljaju kreativce i vizionare s ciljem razmjene znanja i pokretanja ideja koje mogu oblikovati cijeli ekosustav.

Druga nacionalna konferencija NKS: Kibernetička sigurnost: novi izazovi – nove prilike
2025-05-28 08:30 - 2025-05-29 16:00
Pridružite nam se na dvodnevnoj konferenciji Nacionalnog koordinacijskog središta za industriju, tehnologiju i istraživanja u području kibernetičke sigurnosti. Očekuju vas predavanja stručnjaka o zakonodavnom okviru, mogućnostima financiranja, otpornosti zdravstvenog sektora, primjerima dobre prakse i ulozi politike u razvoju sigurnih digitalnih sustava. Poseban naglasak je na razvoju vještina i povezanosti umjetne inteligencije s kibernetičkom sigurnošću.

Dan informatičke sigurnosti 2025., Turku, Finska
2025-05-28
Ovogodišnji “Tietoturvapäivä” / “Information Security Day” održat će se 28. svibnja 2025. od 10:00 do 16:00 sati, na engleskom jeziku, i posvećen je projektu “EAGLE – Digital Skills Training” kojeg financira Europska komisija. Glavna tema je “Jačanje kibernetičke sigurnosti u MSP-ovima”: zahtjevi Cyber Resilience Act, ažuriranje NIS-2 Direktive (mreže i sigurnost informacijskih sustava) i njezin utjecaj na regulativu, uloga MSP-ova u lancima opskrbe i društvenoj otpornosti, unaprjeđivanje i prekvalifikacija, budući ciljevi istraživanja i razvoja u području kibernetičke sigurnosti.
Konferencija se održava u Turku, Finska, a sudjelovanje je moguće i online putem streaminga.

Više informacija: Information Security Day 2025 – Turku AMK
Registracija: Obrazac za prijavu – Information Security Day_2025

Webinar "Iznad straha – promišljanje o svijesti o kibernetičkoj sigurnosti"
2025-05-22
CERT vas poziva da se prijavite i inspirirate sadržajem webinara “Beyond Fear: rethinking cybersecurity awareness” ili “Iznad straha – promišljanje o svijesti o kibernetičkoj sigurnosti“.

GÉANT će ugostiti međunarodno priznatog stručnjaka za kibernetičku sigurnost Briana Honana, koji će kroz temu kibernetičke sigurnosti izvan okvira straha pokušati osporiti tradicionalne modele i programe podizanja svijesti utemeljene na strahu i istražiti kako osnaživanje korisnika može dovesti do održivijeg i učinkovitijeg ponašanja u pogledu kibernetičke sigurnosti.

Više informacija: Webinar “Beyond Fear: rethinking cybersecurity awareness” – CERT.hr

Registracija: Security Awareness webinar: Beyond Fear – Rethinking cybersecurity awareness (22 May 2025) · GÉANT Events Management System (Indico)

CYBERUK 2025.: Transformacija otpornosti i suzbijanje prijetnji
2025-05-06 - 2025-05-08
Britanski Nacionalni centar za kibernetičku sigurnost (National Cyber Security Centre) u Manchesteru organizira CYBERUK 2025. Ovaj događaj svake godine okuplja više od 2 000 stručnjaka i lidera iz područja kibernetičke sigurnosti radi umrežavanja, razmjene znanja i suradnje.

Više informacija i prijava na linku: CYBERUK 2025

Virtualna radionica Obzor Europa: od ideje do projektnog prijedloga
2025-04-24
Agencija za mobilnost i programe Europske unije i Ministarstvo znanosti, obrazovanja i mladih pozivaju vas na virtualnu radionicu „Obzor Europa: od ideje do projektnog prijedloga”, koja će se održati 24. travnja 2025. godine s početkom u 9:00 sati.
Radionicu će voditi dr. sc. Ani Gerbin (8 AM INNOVATION d.o.o.) i Ines Nenadić (ADVANTA, obrt za poslovno savjetovanje), a namijenjena je isključivo potencijalnim prijaviteljima projektnih prijedloga iz sljedećih tematskih područja programa Obzor Europa:

Klaster 1: Zdravlje

Klaster 3: Civilna sigurnost za društvo

Klaster 4: Digitalizacija, industrija i svemir

Cilj radionice je pružiti polaznicima praktična znanja i smjernice za pripremu uspješnog projektnog prijedloga unutar programa Obzor Europa. Radionica je prvenstveno namijenjena znanstveno-nastavnom i stručnom osoblju, kao i znanstvenim menadžerima koji imaju prethodno iskustvo sudjelovanja u projektima kao partneri, ali još nisu sudjelovali u ulozi koordinatora projekta.

Program radionice dostupan je ovdje

Registracija je obavezna putem poveznice (u prijavi odabrati: „Radionica programa Obzor Europa: od ideje do projektnog prijedloga, 24. travnja 2025.”).
Broj sudionika je ograničen na 40, a prijave su otvorene do popunjenja kapaciteta. U slučaju velikog interesa, organizatori zadržavaju pravo ograničiti broj prijavljenih iz iste institucije.
Ne propustite priliku za stjecanje konkretnih znanja koja će vam pomoći u sljedećem koraku prema vođenju vlastitog EU projekta!

Actions Beyond Words: Automating Audits for Streamlined Cybersecurity Compliance in Europe
2025-04-23 15:00 - 18:00
ECSO organizira webinar pod nazivom “Djelovanje izvan riječi: Automatizacija revizija za pojednostavljenu usklađenost s kibernetičkom sigurnošću u Europi”, 23. travnja 2025., od 15:00 do 18:00. Webinar će raspravljati o izazovima ispunjavanja zahtjeva za sigurnosnu usklađenost, uključujući složenost pravila, standarda i upravljanja ranjivostima. Predstavit će se moderni pristupi, poput OSCAL-a, standardiziranog okvira koji omogućuje prijelaz s ručnih na strojno čitljive procese za učinkovitije ocjenjivanje sigurnosti informacijskih sustava.

Što je OSCAL, sve detalje webinara i zašto sudjelovati možete saznati na ESCO mrežnim stranicama.

Regionalni informativni webinar – klaster 3: Civilna sigurnost za društvo
2025-04-16 10:00 - 11:50 | Online
Kao dio ciklusa nacionalnih informativnih webinara o programu Obzor Europa, 16. travnja 2025. godine održat će se regionalni informativni webinar – klaster 3: Civilna sigurnost za društvo. Cilj webinara je informirati zainteresirane dionike o mogućnostima sudjelovanja u Programu te pružiti konkretne savjete i preporuke kroz iskustvo uspješnog projekta iz područja klastera 3. Na regionalnom webinaru bit će predstavljeni nacionalni sustavi Hrvatske, Bosne i Hercegovine i Crne Gore, s ciljem razmjene znanja i iskustva među zemljama.

Ciklus nacionalnih informativnih webinara započeo je 7. ožujka 2025. uvodnim webinarom o programu Obzor Europa. Ciklus je namijenjen potencijalnim prijaviteljima koji nisu upoznati s programom Obzor Europa i mogućnostima koje pruža. Predviđeni sadržaji dobar su podsjetnik i upućenijim korisnicima o brojnim mogućnostima u okviru programa Obzor Europa. Ciklus organiziraju Ministarstvo znanosti, obrazovanja i mladih i Agencija za mobilnost i programe Europske unije, u suradnji sa Sveučilišnim računskim centrom (SRCE). Više informacija o ciklusu i pregled ostalih planiranih webinara dostupni su na poveznici.

Lokacija: virtualno, You Tube kanal Obzor Europa Hrvatska
Poveznica za virtualno praćenje webinara: klaster 3 – Civilna sigurnost za društvo (postat će aktivna u vrijeme početka događanja).
Sudjelovanje je besplatno, a registrirati se možete putem poveznice. Prijave za sudjelovanje otvorene su do utorka, 15. travnja do 16:00 sati.
Program webinara

Engineering Data Protection in the wake of AI
2025-04-10 09:30 - 12:30
ENISA organizira webinar na kojem će se raspravljati o najnovijim razvojnim trendovima i ključnim aspektima zaštite osobnih podataka u eri umjetne inteligencije i u okviru europskog Akta o umjetnoj inteligenciji. Webinar će okupiti donositelje politika, nadzorna tijela, stručnjake iz industrije i akademske zajednice te omogućiti interaktivnu raspravu svih sudionika.

Webinar Učinkovito upravljanje ljudskim faktorom u kibernetičkoj sigurnosti
2025-04-04 11:00 - 12:00
Kako tehnologija napreduje, ljudski faktor ostaje najveći sigurnosni izazov. Phishing, Business Email Compromise (BEC) i online prijevare prijete organizacijama financijskim gubicima, curenjem podataka i narušavanjem ugleda. TECH INSIGHTS i Tomislav Vuk pripremili su webinar na temu kako upravljati ljudskim faktorom u kibernetičkoj sigurnosti.
Registraciju možete izvršiti putem poveznice.

MeetUp Kibernetička sigurnost i novi regulatorni okvir za MSP
2025-03-25 10:00 - 12:30 | Centar izvrsnosti Splitsko-dalmatinske županije, Ruđera Boškovića 20, Split, Croatia (Local Name: Hrvatska)
Nacionalno koordinacijsko središte (NKS) u suradnji s Centrom izvrsnosti Splitsko-dalmatinske županije i Nacionalnim centrom za kibernetičku sigurnost, uz podršku Županijske komore Split i Hrvatske udruge poslodavaca (HUP) održava MeetUp posvećen kibernetičkoj sigurnosti i implementaciji Zakona o kibernetičkoj sigurnosti u mikro, malim i srednjim poduzećima. Održavanjem Meetupa sudionicima želimo omogućiti informacije o novim regulatornim zahtjevima, izazovima i dostupnim rješenjima, uz priliku za umrežavanje s relevantnim dionicima iz poslovnog i javnog sektora.
Pridružite nam se 25. ožujka 2025. od 10:00 sati u Centru izvrsnosti Splitsko-dalmatinske županije, Ruđera Boškovića 20, Split i ne propustite priliku da budete korak ispred u kibernetičkoj sigurnosti!

PROGRAM DOGAĐANJA:
10.00 – 10.45 Predstavljanje NKS-a i razgovor o potrebama u području kibernetičke sigurnosti, CARNET – NKS
10:45 – 11.30 Implementacija Zakona o kibernetičkoj sigurnosti, NACIONALNI CENTAR ZA KIBERNETIČKU SIGURNOST // SOA
11.30 – 12.00 Pauza
12.00 – 12.30 Predstavljanje nacionalnog CERT-a, načina prijave incidenata i CERT-ovih usluga, CARNET – NACIONALNI CERT
ZAŠTO SUDJELOVATI NA CYBER MEETUPU?
NKS-ov Cyber MeetUp vam donosi:

Informacije o NKS-u, uslugama i mogućnostima koje nudi IT sektoru, MSP-ovima, javnim tijelima.
Sve o Zakonu o kibernetičkoj sigurnosti i pripadajućoj Uredbi – što donosi novi zakonodavni okvir i kako se najbolje pripremiti.
Informacije o Nacionalnom CERT-u i prijavi kibernetičkih incidenata.
Interaktivnu radionicu – prilika za razmjenu iskustava i prijedloga u vezi s potrebama MSP-ova u području kiberenetičke sigurnosti.
Umrežavanje i razmjenu iskustava – povežite se s kolegama iz industrije i stručnjacima iz državnog i privatnog sektora

Prijavite se do 21. ožujka 2025. popunjavanjem registracijskog obrasca.
Sve dodatne informacije, možete dobiti na info@nks.hr.

EU Cyber Acts Conference
2025-03-25 08:00 - 2025-03-27 16:30 | Doubletree by Hilton Brussels City, Belgium
Sveobuhvatan forum za europsko vodstvo u kibernetičkoj sigurnosti: Globalni standard za prekograničnu certifikaciju
Kao neovisni događaj posvećen kibernetičkoj certifikaciji ICT proizvoda i mreža, EU Cyber Acts konferencija pomoći će međunarodnim developerima da se upoznaju s vodećom ulogom Europske unije u postavljanju referentnih standarda za kibernetičku sigurnost i otpornost. Godinama ispred ostalih nacionalnih inicijativa, europski standardi i certifikacijski postupci za informacijske i komunikacijske tehnologije, zaštitu podataka i privatnost u tehnološkim proizvodima i mrežama već su zreli, testirani i služe kao model za buduće certifikacijske okvire diljem svijeta.
Pridružite se kolegama iz 27 zemalja i saznajte kako strogi europski certifikacijski procesi omogućuju sigurnije proizvode, otvaraju pristup velikom europskom tržištu te grade temelje za globalne regulatorne okvire.
Neovisni forum dizajniran za globalnu publiku
Sedmu godinu zaredom, EU Cyber Acts konferencija okuplja developere proizvoda i stručnjake za standardizaciju iz 27 zemalja kako bi se pripremili za nadolazeće promjene u okviru upravljanja rizicima, koje će smanjiti fragmentaciju tržišta između različitih jurisdikcija.
Ključne teme uključuju:

5G standarde
IoT certifikacijske sheme
Umjetnu inteligenciju
Industrijske sustave automatizacije i upravljanja (IACS)
ETSI EN 303645
CEN/CENELEC JTC13 WG3
EUCC
Union Rolling Work Programme (URWP)
Direktivu NIS
Cloud Standards
Lightweight standarde
SESIP
SDL
Global Platform

Meetup Kibernetička sigurnost unutar IT sektora
2025-03-24 13:00 - 16:00 | Centar izvrsnosti Splitsko-dalmatinske županije, Ruđera Boškovića 20, Split, Croatia (Local Name: Hrvatska)
Nacionalno koordinacijsko središte (NKS) u suradnji s Centrom izvrsnosti Splitsko-dalmatinske županije i Nacionalnim centrom za kibernetičku sigurnost, uz podršku Županijske komore Split i Hrvatske udruge poslodavaca (HUP) održava Meetup namijenjen IT tvrtkama, stručnjacima za kibernetičku sigurnost i svima koji žele saznati više o implementaciji Zakona o kibernetičkoj sigurnosti, unaprijediti sigurnost svojih sustava kroz suradnju i razmjenu podataka te se umrežiti s vodećim stručnjacima u području kibernetičke sigurnosti.
Pridružite nam se 24. ožujka 2025. od 13:00 sati u Centru izvrsnosti Splitsko-dalmatinske županije, Ruđera Boškovića 20, Split i ne propustite priliku da budete korak ispred u kibernetičkoj sigurnosti!

PROGRAM DOGAĐANJA:
13:00 – 13:10 | Pozdravni govori
13:10 – 13:30 | Predstavljanje Nacionalnog koordinacijskog središta (NKS) i njegove uloge (CARNET – NKS)
13:30 – 14:00 | Implementacija Zakona o kibernetičkoj sigurnosti i što donosi novi regulatorni okvir (Nacionalni centar za kibernetičku sigurnost, SOA)
14:00 – 14:30 | Predstavljanje Nacionalnog CERT-a, način prijave incidenata i CERT-ove usluge (CARNET – Nacionalni CERT)
14:30 – 15:00 | Pauza i networking
15:00 – 16:00 | Interaktivna radionica: razmjena iskustava, analiza sigurnosnih izazova i prijedlozi rješenja

ZAŠTO SUDJELOVATI NA CYBER MEETUPU?
NKS-ov Cyber MeetUp vam donosi:

Informacije o NKS-u, uslugama i mogućnostima koje nudi IT sektoru, MSP-ovima, javnim tijelima.
Sve o Zakonu o kibernetičkoj sigurnosti i pripadajućoj Uredbi – što donosi novi zakonodavni okvir i kako se najbolje pripremiti.
Informacije o Nacionalnom CERT-u i prijavi kibernetičkih incidenata.
Interaktivnu radionicu – prilika za razmjenu iskustava i prijedloga u vezi s potrebama u području kiberenetičke sigurnosti.
Umrežavanje i razmjenu iskustava – povežite se s kolegama iz industrije i stručnjacima iz državnog i privatnog sektora

Prijavite se do 21. ožujka 2025. popunjavanjem registracijskog obrasca.
Sve dodatne informacije, možete dobiti na info@nks.hr.

9. Konferencija o standardizaciji kibernetičke sigurnosti
2025-03-20 09:00 - 17:00
Europska standardizacija podržava novi zakonodavni krajolik kibernetičke sigurnosti
Europske organizacije za standardizaciju CEN, CENELEC i ETSI udružuju snage s ENISA-om, EU Agencijom za kibernetičku sigurnost, kako bi organizirali 9. Konferenciju o standardizaciji kibernetičke sigurnosti.
Konferencija 2025. obradit će sljedeće teme:

Stanje europske standardizacije – Koji su trenutačni izazovi? Koja je uloga europskih organizacija za standardizaciju u globalnom ekosustavu?
Međusobno djelovanje zakonodavstva o kibernetičkoj sigurnosti – Kako mapirati zahtjeve iz različitih zakona na standarde? Gdje se nalazimo sa standardima za najnovije propise?
Sveobuhvatna kibernetička sigurnost putem standarda – Koji su različiti pristupi i procesi prema standardizaciji? Što radimo u najvažnijim područjima?
Vizije budućnosti – Kamo idemo i kamo bismo trebali ići? Koji nas izazovi očekuju u bliskoj budućnosti i kako se pripremiti za njih?

Program
Cijeli program je već dostupan ovdje! Među potvrđenim govornicima: visoki dužnosnici Europske komisije, europske organizacije za standardizaciju i ENISA; stručnjaci iz udruga za kibernetičku sigurnost, industrijskih organizacija i različitih odbora za standardizaciju.
Sudjelovanje i registracija
Događaj će biti hibridan, a registrirati se možete na poveznici.

European Cybersecurity Certification Conference
2025-03-12 08:30 - 17:00
ENISA, Agencija Europske unije za kibernetičku sigurnost, održava Europsku konferenciju o certifikaciji kibernetičke sigurnosti 2025. Konferencija se održava u Varšavi uz podršku poljskog predsjedanja i Europske komisije, a ovogodišnje izdanje godišnje konferencije osvrnut će se na prvu godišnjicu objave EUCC certifikacijskog okvira te obraditi sljedeće teme:

eIDAS i certifikacija kibernetičke sigurnosti EUDI Wallet-a
Povezanost s ostalim EU regulativama: CRA, Akt o kibernetičkoj solidarnosti, NIS 2,…
EUCC uspjesi i izazovi
Upravljanje rizicima putem EU certifikacije kibernetičke sigurnosti

Događaj se održava u hibridnom formatu, omogućujući umrežavanje i interakciju uživo za sudionike i govornike na lokaciji.

Cyber Range Essentials Webinar
2025-03-10 15:00 - 16:00 | Online
ECSO poziva zajednicu za kibernetičku sigurnost da se pridruži prvom webinaru u njihovom novom nizu posvećenom osnovama Cyber Rangea, koji će se održati 10. ožujka 2025. od 15:00 do 16:00 CET.
O događaju:
Ova uvodna sesija predstavit će najnovije publikacije ECSO-a o cyber rangevima: Cyber Range Features Checklist i White Paper: Cyber Exercise Scenario Development. Ovi resursi pružaju praktične smjernice koje pomažu organizacijama da učinkovito odaberu, nabave i koriste cyber rangeve. Diskusija će uključiti ključne dionike kako bi istražili kako ovi alati podržavaju obuku, testiranje i validaciju kibernetičke sigurnosti.
Webinar će također poslužiti kao platforma za mobilizaciju europske cyber range zajednice, privlačenje novih članova i prikupljanje uvida o potrebama i krajnjih korisnika i pružatelja usluga, osiguravajući da budući rad ECSO-a bude u skladu s očekivanjima industrije.
Webinar će voditi predsjedatelji Cyber Rangea:

Donna O’Shea – članica uprave Cyber Irelanda
Almerindo Graziano – suosnivač i direktor, CYBER RANGES
Csaba Virag – voditelj strateških cyber programa, CYBER RANGES

Uloga ECSO-a u podršci Cyber Rangevima:
ECSO je udruga na razini EU koja pruža strukturirane smjernice i mehanizme podrške za odabir, nabavu i korištenje cyber rangeva. Njihov Cyber Range Features Checklist konsolidira europski cyber range pejzaž popisivanjem pružatelja usluga, kako open-source, tako i komercijalnih gotovih rješenja.
Želite saznati više?
ECSO je upravo objavio publikaciju 2025 Cyber Range Features Checklist & List of European Providers. Da biste pročitali članak, posjetite njihovu web stranicu.
Kome je namijenjen?
Ovaj webinar je otvoren za sve zainteresirane za cyber rangeve, uključujući stručnjake za sigurnost, operatere, tvrtke i akademsku zajednicu.
Registracija:
Ukoliko ste zainteresirani za sudjelovanje na webinaru, registrirati se možete OVDJE. Po registraciji ćete primiti potvrdu putem e-pošte s poveznicom za pridruživanje događaju.
